Koördinate: 32°10′24.53″S 25°37′04.32″E﻿ / ﻿32.1734806°S 25.6178667°O﻿ / -32.1734806; 25.6178667 Die Schreinerhuis is 'n satellietmuseum van die Suid-Afrikaanse Amazwi-letterkundemuseum. Dit is in 1986 geopen en is geleë in Cradock in die Oos-Kaap. Dit is huis waar die Suid-Afrikaanse skrywer Olive Schreiner in die laat 1860's gewoon het. Die Schreinerhuis (Crossstraat 9, Cradock), een van die oudste huise in Cradock, is aan die Amazwi-letterkundemuseum, destydes bekend as die National English Literature Museum (NELM), geskenk nadat A.A. Mutual Life die huis gekoop het en in samewerking met die Cradock-stadsraad herstelwerk en opgraderings befonds het. Die Schreinerhuis Die museum huisves 'n uitstalling oor Olive Schreiner se lewe en werk, 'n boekwinkel en ander geriewe. Die Schreinerhuis huisves uitstallings van versamelwerke van Olive Schreiner, asook haar persoonlike versameling boeke en geskrifte. Deel van die uitsallings sluit in visuele werke wat Schreiner se lewe uitbeeld. "NELM Satellite Institutions". NELM (in Engels). Geargiveer vanaf die oorspronklike op 2020-09-30. Besoek op 2020-09-01. "Olive Schreiner House Museum, Cardock". Cradock-info (in Engels).